In China händs a Gen-Riis gmacht, bald werdend Menscha kloont,  a Gfohr drbii gäbs kheini, wird ganz offiziell betoont.  Au miar sind total überzügt, es khann gar nüt passiara,  solang dNovartis nit probiert, dr Chris von Rohr zkopiera.    Au miar händ öppis uusprobiart, und heimlich ganz verschmitzt,  am Schkiilift vuma Zürcher a paar Schtammzella schtibitz.  Dia  hämmer in a Gläsli tua und khönnd eu jetza prichta,  dass üs als erschta glunga isch, a Riisa-Schnorra zzüchta.  ---------------